钦定古今图书集成/历象汇编/岁功典/第080卷 > 《遵生八笺》 > 冬三月调摄总类
## 钦定古今图书集成/历象汇编/岁功典/第080卷 > 《遵生八笺》 > 冬三月调摄总类

《礼记》曰：“北方为冬，冬之为言中也，中者藏也。”《管子》曰：
“阴气毕下。”《律志》曰：“北方阴也，伏也。阳伏于下，于时为
冬。”蔡邕曰：“冬者，终也，万物于是终也。日穷于次，月穷
于纪，星回于天，数将几终，君子当审时节，宣调摄，以
卫其生。”

立冬水相，冬至水旺，立春水休，春分水废，立夏水囚，
夏至水死，立秋水殁，秋分水胎，言水孕于金矣。